Publication: Magyar Közlöny
Issue: MK-2009-135 (Year: 2009, Number: 135)
Era: 2004-2010
Section: 2009. évi XCI. törvény
Paragraph Index: 239

b) utasok tekintetében az az utazás, amelybe beletartozik az attól az államtól eltérõ állam felségterületére történõ belépés, amely államban az utas megkezdte az utazást; tolakodó: közvetlen vagy bizalmas érintkezés vagy kikérdezés révén kényelmetlenséget elõidézõ; invazív: a bõrön áthatoló szúrás vagy vágás, vagy egy mûszer vagy idegen anyag bevezetése a testbe, vagy egy testüreg vizsgálata. A Rendszabályok alkalmazásában a fül, orr és a száj orvosi vizsgálata, hõmérsékletmérés fülben, szájban vagy hónaljban, vagy termikus képalkotással; orvosi vizsgálat; auszkultáció (hallgatózás); külsõleges palpáció (tapintásos vizsgálat); retinoszkópia (szemtükrözés); vizelet-, széklet- vagy nyálminta testen kívüli vétele, külsõleges vérnyomásmérés és elektrokardiográfia nem-invazív eljárásoknak tekintendõk; elkülönítés: a beteg vagy szennyezett személyek, vagy érintett poggyász, szállítótartályok, szállítóeszközök, áruk vagy postacsomagok elválasztása a többitõl a fertõzés vagy szennyezés terjedésének megakadályozására alkalmas módon; orvosi vizsgálat: elõ ze tes státuszfelmérés, amelyet engedéllyel rendelkezõ egészségügyi dolgozó vagy a hatáskörrel rendelkezõ hatóság közvetlen felügyelete alatt álló személy végez el az egyén egészségi állapotának meghatározása és az esetleg másokra jelentett közegészségügyi-járványügyi veszély megállapítása céljából. Ez magában foglalhatja az egészségügyi dokumentumok átvizsgálását és a fizikális vizsgálatot is, amennyiben az adott eset körülményei azt indokolják; nemzeti NER tájékoztatási központ: a Részes Államok által kijelölt nemzeti központ, amely folyamatosan hozzáférhetõ a Rendszabályok elõ írásai szerinti EVSZ NER kapcsolattartó központokkal való kommunikáció céljából; Szervezet vagy EVSZ: az Egészségügyi Világszervezet; állandó lakóhely: az érintett Részes Állam belsõ jogszabályaiban meghatározott jelentéssel bír; személyes adatok: azonosított vagy azonosítható természetes személyre vonatkozó összes információ; belépési hely: utasok, poggyász, rakomány, szállítótartályok, szállítóeszközök, áruk és postacsomagok nemzetközi belépésére vagy kilépésére szolgáló átjáró, továbbá az ezek számára belépéskor vagy kilépéskor szolgáltatásokat biztosító szervek és területek; kikötõ: tengeri kikötõ vagy belvízi víztesten elhelyezkedõ kikötõ, ahova, illetve ahonnan nemzetközi utazást végrehajtó hajók érkeznek, illetve indulnak; postacsomag: címzéssel ellátott küldemény vagy csomag, amelyet nemzetközi viszonylatban postai vagy futárszolgálat szállít; nemzetközi horderejû közegészségügyi-járványügyi szükséghelyzet: az a rendkívüli esemény, amelyet a Rendszabályok elõ írásaival összhangban akként minõsítenek, hogy az (i) közegészségügyi-járványügyi kockázatot jelent más államokra nézve a betegség nemzetközi terjedése révén, és (ii) esetlegesen összehangolt nemzetközi reagálást tesz szükségessé; közegészségügyi-járványügyi megfigyelés: az utas egészségi állapotának figyelemmel kísérése hosszabb távon a betegség átadása kockázatának meghatározása céljából; közegészségügyi-járványügyi kockázat: az emberi populációk egészségére károsan ható esemény valószínûsége, különös hangsúllyal azon az eseményen, amely nemzetközileg terjedhet, vagy amely súlyos és közvetlen veszélyt okozhat; járványügyi zárlat (karantén): gyanús, de nem beteg személyek tevékenységeinek korlátozása és/vagy e személyek, vagy gyanús poggyász, szállítótartályok, szállítóeszközök vagy áruk elkülönítése másoktól a fertõzés vagy szennyezés lehetséges terjedésének megakadályozása céljából; ajánlás és ajánlott: a Rendszabályok értelmében kiadott ideiglenes vagy állandó hatályú ajánlások; kórokozó-hordozó (rezervoár): az az állat, növény vagy anyag, amelyben egy adott fertõzõ kórokozó általában él, és amelynek jelenléte közegészségügyi-járványügyi kockázatot jelent; közúti jármû: földi szállító jármû a vonat kivételével; tudományos bizonyíték: a tudomány megalapozott és elfogadott módszereire alapuló bizonyítási szintet képviselõ információ; tudományos elvek: a természetnek a tudományos módszerek révén ismertté vált, elfogadott alaptör vényei és alapvetõ tényei; hajó: nemzetközi utazást végrehajtó, tengeren vagy belvízen közlekedõ vízi jármû; állandó hatályú ajánlás: egy meghatározott, folyamatosan fennálló közegészségügyi-járványügyi kockázat tekintetében az EVSZ által a Rendszabályok 16. cikke értelmében kiadott, nem kötelezõ erejû javaslat olyan rutinszerûen vagy idõszakosan alkalmazandó célirányos egészségügyi intézkedésekre vonatkozóan, amelyek a betegség nemzetközi terjedésének a megelõzése vagy csökkentése, valamint a nemzetközi forgalom zavarásának minimálisra csökkentése érdekében szükségesek; felügyelet (surveillance): adatok közegészségügyi-járványügyi célból történõ rendszeres, folyamatos gyûjtése, összehasonlítása és elemzése, valamint a közegészségügyi-járványügyi információk kellõ idõben történõ terjesztése értékelés és szükség szerinti közegészségügyi-járványügyi reagálás céljából; gyanús: az a személy, poggyász, rakomány, szállítótartály/konténer, szállítóeszköz, áruk vagy postacsomag, aki/amely a Részes Állam megítélése szerint közegészségügyi-járványügyi kockázatnak volt vagy lehetett kitéve, és aki/amely a betegség terjedésének lehetséges forrása lehet; ideiglenes hatályú ajánlás: nemzetközi horderejû közegészségügyi-járványügyi szükséghelyzetre való reagálásként az EVSZ által a Rendszabályok 15. cikke alapján kiadott, nem kötelezõ erejû javaslat korlátozott idejû és kockázat-specifikus alkalmazásra, a betegség nemzetközi terjedésének a megelõzése vagy csökkentése, valamint a nemzetközi forgalom zavarásának minimálisra csökkentése érdekében; ideiglenes lakóhely: az érintett Részes Állam belsõ jogszabályaiban meghatározott jelentéssel bír; utas: nemzetközi utazást végrehajtó természetes személy; kórokozó-terjesztõ (vektor): az a rovar vagy más állat, amely közegészségügyi-járványügyi kockázatot jelentõ fertõzõ kórokozót hordoz; megerõsítés: a Részes Állam által az EVSZ számára nyújtott tájékoztatás, amely megerõsíti a szóban forgó Részes Állam felségterületén vagy területein kialakult esemény státusát; EVSZ NER kapcsolattartó központ: az EVSZ-nek az a szervezeti egysége, amely folyamatosan hozzáférhetõ a nemzeti NER tájékoztatási központokkal való kommunikáció céljából.

Source: https://magyarkozlony.hu/hivatalos-lapok/aa464560daf712876486ab8a87cc9de8e73b013a/dokumentumok/bed2307cf11e85bf2850db61ebb5b383cff2f282/letoltes